Ritratt: Facebook - Clayton Comba Zammit  L-attur Clayton "Iċ-Ċomba" Zammit illum għalaq 37 sena. Clayton twieled fis-6 ta' Jannar tal-1985. Kienu bosta l-messaġġi ta' awgurju li Clayton irċieva, fosthom dak tal-maħbuba tiegħu Charis Busuttil, bint il-preżentatur John Busuttil. Aqra wkoll: "Biddiltli ħajti għall-aħjar" – Clayton lil Charis "Waslitlelk sena oħra sabiħ tiegħi. Grazzi talli inti raġel eċċezzjonali, missier tal-ġenn u ħabib stupend. Flimkien nidħku u nibku, niġġieldu u ningħaqdu. Taħraqni kemm trid imma nerġa' nagħżel lilek għal mitt darba. Inħobbok b'imħabba tal-ġenn ġmiel id-dinja tiegħi," qalet Charis lil Clayton li għal sitt snin konna narawh jinterpreta lil Frankie fis-sensiela Ħbieb u Għedewwa. Clayton ħadem f'diversi produzzjonijiet oħra fosthom Division 7 u Aenigma kif ukoll il-films għaċ-ċinema Qlub Imweġġgħa u Id-Destin. Nawguraw lil Clayton l-isbaħ xewqat f'għeluq sninu.